**ANUNȚ DE SELECȚIE PARTENERI PRIVAȚI**

**Constituirea Consorțiului regional pentru învățământ dual VEST**

**din cadrul ”** **Program-pilot**

**pentru dezvoltarea consorțiilor regionale pentru învățământ dual aprobat prin OME nr. 6.254/2022”**

*PLANUL NAȚIONAL DE REDRESARE ȘI REZILIENȚĂ Pilonul IV: Politici pentru noua generație Componenta C15: Educație Reforma 4: Crearea unei rute profesionale complete pentru învățământul tehnic superior Investiția 6: Dezvoltarea a minimum 10 consorții regionale și dezvoltarea și dotarea a minimum 10 campusuri profesionale integrate*

            **Universitatea Politehnica Timișoara, Universitatea de Științele Vieții “Regele Mihai I” din Timișoara, Universitatea de Vest din Timișoara și UAT Municipiul Timișoara** constituite într-un parteneriat inter-instituțional pentru demararea Consorțiului regional pentru învățământ dual VEST anunță organizarea unei sesiuni de selecție a partenerilor pentru încheierea Contractului de parteneriat în conformitate cu Metodologia privind constituirea consorțiilor pentru învățământ dual aprobată prin Ordinul Ministrului Educației nr. 6216 / 09.11.2022, precum și în vederea elaborării și depunerii cererii de finanțare aferente unui proiect în cadrul programului: “**Program-pilot pentru dezvoltarea consorțiilor regionale pentru învățământ dual aprobat prin OME nr. 6.254/2022**” din cadrul Planului Național de Redresare și Reziliență *Pilonul IV: Politici pentru noua generație* Componenta C15: *Educație Reforma* 4: *Crearea unei rute profesionale complete pentru învățământul tehnic superior* Investiția 6: Dezvoltarea a minimum 10 consorții regionale și dezvoltarea și dotarea a minimum 10 campusuri profesionale integrate.

            Selecția partenerilor din sectorul privat se realizează cu respectarea regimului incompatibilităților și conflictului de interese și a următoarelor principii: **transparenta, nediscriminare, tratament egal, eficienta utilizării fondurilor.**

Baza legală pentru desfășurarea apelului de selecție:

* OUG 70/2022 privind prevenirea, verificarea și constatarea neregulilor/dublei finanțări, a neregulilor grave apărute în obținerea și utilizarea fondurilor externe nerambursabile/rambursabile alocate României prin Mecanismul de redresare și reziliență și/sau a fondurilor publice naționale aferente acestora și recuperarea creanțelor rezultate,
* Legea nr. 178/2022 pentru aprobarea Ordonanței de urgență a Guvernului nr. 124/2021 privind stabilirea cadrului institutional și financiar pentru gestionarea fondurilor europene alocate României prin Mecanismul de redresare și reziliență precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență,
* Hotărârea nr. 209/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 124/2021,
* Ordonanța de urgență nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență,
* Ordinul ministrului educației nr. 5732/29.09.2022 privind aprobarea Metodologiei de organizare și funcționare a învățământului dual,
* Ordinul ministrului educației nr. 5733/29.09.2022 privind aprobarea Metodologiei de acces și de organizare și desfășurare a admiterii în învățământul dual pentru calificări profesionale de nivel 4, conform Cadrului național al calificărilor,
* Ordinul ministrului educației nr. .5734/29.09.2022 privind aprobarea Metodologiei de acces și de organizare și desfășurare a admiterii în învățământul dual pentru calificări profesionale de nivel 5, conform Cadrului național al calificărilor,
* Ordinul ministrului educației nr. 5735/29.09.2022 privind aprobarea Metodologiei de elaborare și actualizare a calificărilor profesionale școlarizate prin învățământul preuniversitar,
* Ordinul ministrului educației nr.6216/2022 pentru aprobarea Metodologiei privind constituirea consorțiilor pentru învățământ dual
1. **INFORMAȚII CU PRIVIRE LA PROCEDURA DE SELECȚIE**

Toate informațiile cu privire la program și apelul de proiecte, metodologie, eligibilitate, proceduri, documente se regăsesc în **PROCEDURA - SELECȚIE PARTENERI - în cadrul Consorțiului regional pentru învățământ dual VEST – Anexa 1 la prezentul anunț.**

1. **DEPUNEREA DOCUMENTELOR**

Dosarul de candidatură va cuprinde:

* documentele justificative solicitate,
* Scrisoare de intenție (Anexa 2),
* Fișa partenerului (Anexa 3),
* Foaie de calcul cost mediu formare (Anexa 4)
* Declarație de eligibilitate (Anexa 5),

Documentele solicitate vor fi transmise electronic pe adresa de email: consortiudual@upt.ro, sau fizic la registratura partenerilor, prin poștă, sau curier.

În cazul în care documentele sunt transmise prin poștă sau curier, data poștei sau data preluării de către curier nu poate depăși termenul limită de depunere.

Organizațiile interesate vor transmite toate documentele solicitate în plic/pachet sigilat care va prezenta mențiunea:

**În vederea selecției partenerului privat – Consorțiul Regional pentru Învățământ Dual VEST**

Documentele solicitate vor fi transmise până cel târziu la data de 12 decembrie 2022.

**Atenție! Orice candidatură care nu respectă aceste cerințe va fi automat respinsă ca neeligibilă.**

**3. EVALUAREA CANDIDATURILOR**

Candidaturile declarate admise după etapa de verificare a documentelor solicitate vor trece în etapa de evaluare.

Evaluarea se va face conform Anexei B – Grila de evaluare și selecție, din cadrul **PROCEDURA - SELECȚIE PARTENERI - în cadrul Consorțiului regional pentru învățământ dual VEST**. Candidaturile vor fi punctate de la 1 la 100 de puncte, conform grilei.

Candidatul care obține punctajul cel mai mare, dar nu mai mic de 60 de puncte, după soluționarea contestațiilor, va fi selectat ca partener în proiect.

**4. REZULTATELE PROCEDURII**

 Rezultatele vor fi afișate pe site-ul partenerilor în termenele prevăzute prin Calendarul procedurii de selecție.

**5. SOLUȚIONAREA CONTESTAȚIILOR**

   Candidații participanți la prezenta selecție de parteneri pot depune contestații în termen de maxim 3 zile lucrătoare de la data publicării rezultatelor.

   Acestea vor fi soluționate de Comisia de contestații în termen de maxim 3 zile lucrătoare de la data expirării termenului de depunere a contestațiilor.

**6. CALENDARUL PROCEDURII DE SELECȚIE**

Depunerea documentație: 29 noiembrie – 12 decembrie 2022, ora 14.00 - **termen limită**

 Solicitări de clarificări cu privire la procedura de selecție a partenerului: 29 noiembrie – 6 decembrie 2022 ora 14:00 la adresa de e-mail: consortiudual@upt.ro  persoana contact Dan Diaconu tel. 0256 403175.

 Transmitere răspuns solicitări de clarificări cu privire la procedura de selecție a partenerului: maxim 2 zile lucrătoare de la primirea solicitării.

**Evaluarea documentației: 12-13 decembrie 2022**

**Anunțarea rezultatelor intermediare: 13 decembrie 2022**

**Depunere contestații:  14-15 decembrie 2022**

**Soluționarea contestațiilor: 16 decembrie 2022**

**Afișarea rezultatelor finale: 16 decembrie 2022**

7. ANEXE

7.1 Anexa 1 – Procedura de selecție

7.2 Anexa 2 – Scrisoare de intenție

7.3 Anexa 3 - Fișa partenerului

7.4. Anexa 4 - Foaie cost mediu de calcul formare

7.4 Anexa 5 – Declarație de eligibilitate (schema de minimis)